Diari Oficial de la Generalitat Valenciana


Sumari del DOGV 1762, del 09-04-1992 (1992/824443)

DECRET 53/1992, de 30 de març, del Govern Valencià, pel qual s'accepta la cessió gratuïta d'uns terrenys de 10.090 m9, situats en la urbanització Haygón de la partida Torregrosses, de San Vicente del Raspeig, per a la construcció d'un centre d'ensenyaments secundaris, realitzada per l'Ajuntament de San Vicente del Raspeig.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/03/30/53/dof/vci/html**

### Dades del document

Número de DOGV
:   1762

Data del DOGV
:   09-04-1992

Secció del DOGV
:   DISPOSICIONS GENERALS

Número del document
:   1992/824443


Data del document
:   30-03-1992

Organisme emissor
:   Conselleria d'Economia i Hisenda

Tipus de document
:   Decret

Decret 53/1992, de 30 de març, del Govern valencià, pel qual s'accepta la cessió gratuïta d'uns terrenys de 10.090 m2, situats en la urbanització Haygón de la partida Torregrosses, de San Vicente del Raspeig, per a la construcció d'un centre d'ensenyaments secundaris, realitzada per l'Ajuntament de San Vicente del Raspeig.  
L'Ajuntament de San Vicente del Raspeig, en les sessions plenàries de data 30 de març i 11 de juny de 1990 i 13 de març de 1991, acordà la cessió gratuïta a la Generalitat Valenciana d'uns terrenys de 10.090 m2. de superfície, situats en la partida Torregrosses de San Vicente del Raspeig.  
La cessió es realitza amb el fi determinant de construir-hi un centre d'ensenyaments secundaris.  
A petició del Conseller de Cultura, Educació i Ciència s'iniciaren els tràmits legals per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Govern valencià en la reunió del dia 30 de març de 1992,  
DECRETE  
Article primer  
Acceptar la cessió a títol gratuït, realitzada per l'Ajuntament de San Vicente del Raspeig, d'uns terrenys situats en la partida Torregrosses, amb una superfície de 10.090 m2., els límits dels quals són: nord, passeig de la Malva-rosa; sud, passeig dels Salzes, que els separa de la colònia de Santa Isabel; est, amb l'avinguda d'Haygón i oest, amb el carrer del Raig.  
Figura inscrita en el Registre de la Propietat d'Alacant núm. 5, en el tom 1.563, llibre 391, foli 10, finca 35.734, inscripció 1ª.  
Article segon  
Aquesta cessió gratuïta dels terrenys comporta el compromís, per part de la Generalitat Valenciana, de construir-hi un centre d'ensenyaments secundaris.  
Article tercer  
El drets derivats de la cessió dels terrenys s'han d'incorporar a l?Inventari General de Béns i Drets de la Generalitat Valenciana.  
Disposició FINAL  
La Conselleria d'Economia i Hisenda realitzarà els tràmits necessaris Zer a fer efectiu el que disposa aquest decret.  
València, 30 de març de 1992.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI